OpenLLM-France/wikimedia huggingface dataset:
# Jéanne Marquès Mayol

Jéanne Marquès Mayol (Sóller, ca. 1914 - juliol de 2006) fou una empresària republicana mallorquina.
Filla de Bernat Marquès, empresari solleric que feu fortuna a l'Amèrica del Sud i president d'Esquerra Republicana Balear, i de Catalina Mayol, germana de Maria Mayol i ambdues fundadores del Foment de Cultura de la Dona, fet que, com Jéanne mateixa va reconèixer, la influí profundament, tant en l'àmbit personal com formatiu. Així doncs, es va criar en un ambient culte, d'idees progressistes i també catòlic; de fet, ella deia sentir-se cristiana, però afegia que no creia en els capellans, ja que «els havia vist com actuaven durant la guerra».
El mes de setembre de 1936, al cap de pocs mesos d'esclatar la revolta militar, fou detinguda juntament amb el seu pare, la seva mare i els quatre germans, acusats per expressar idees contràries al moviment, tenir una ràdio i suposar que els seus llençols saludaven el vol dels avions republicans. Rere l'acusació, emperò, hi havia el càstig feixista a la deserció de classe i l'interès en els béns de la família, a la qual ho confiscaren tot. El seu pare morí afusellat el 1937. Ella, la seva mare i la seva germana foren empresonades a la presó de dones de Palma. Jéanne primer fou condemnada a mort i després a cadena perpètua. A la presó va conviure amb Aurora Picornell, de la qual recordà l'alegria i el sentit de l'humor, i amb Matilde Landa, mítica resistent comunista. Finalment la pena li fou rebaixada a quatre anys. Temps més tard, en una festa popular es negaria a saludar i a donar la mà a un dels militars que havia dictat les sentències contra ella i la seva família.
El 1942 es va casar amb Manuel Mora Esteve, metge antifranquista, militant d'Esquerra Republicana Balear en els seus anys de joventut, dirigent del PSP, de la Junta Democràtica i exsenador del PSOE. El 1948 s'exiliaren a Mèxic, on ella va comprar i dirigir un ranxo. El 1954 tornaren a Mallorca. El 1968 se separarien i ella emprengué negocis propis relacionats amb el turisme.
El 2003, quan s'inaugura el Bosc de la Memòria Històrica en record dels republicans assassinats, s'hi posà una placa amb el nom del seu pare. Ella hi assistí orgullosa i, lúcida, es confessà socialista.

## Referències

* 1 2 3 4 5 Diccionari biogràfic de dones. «Jéanne Marqués Mayol». Xarxa Vives d'Universitats (CC-BY-SA via OTRS). Arxivat de l'original el 2015-10-06. [Consulta: 6 octubre 2015].
# Futbol a Letònia

El futbol és el tercer esport en popularitat a Letònia per darrere de l'hoquei sobre gel i el basquetbol, però recentment està guanyant en popularitat. La Federació Letona de Futbol (letó: Latvijas Futbola federācija) és l'òrgan rector nacional del futbol.

## Competicions

* Lliga:
** Virslīga
** Latvijas futbola 1. līga
** Latvijas futbola 2. Līga
* Latvijas Kauss
* Latvijas Superkauss

## Principals clubs

Clubs amb més títols nacionals (1991-2018):
* Skonto FC
* FK Ventspils
* FK Liepājas Metalurgs
* FC Daugava
* FK Liepāja
* FK Spartaks Jūrmala
* FK Jelgava
* FK Rīga

## Jugadors destacats

Fonts:
Des de 1930
* Voldemārs Bērziņš
* Rūdolfs Kundrāts
* Jānis Lidmanis
* Alberts Šeibelis
* Ēriks Pētersons
* Ādolfs Sīmanis
* Ilja Vestermans
* Arnolds Tauriņš
Des de 1940
* Alfons Jēgers
Des de 1950
* Leonīds Ostrovskis
Des de 1960
* Georgijs Smirnovs
Des de 1970
* Laimonis Laizāns
Des de 1980
* Jurijs Ševļakovs
* Aleksandrs Starkovs
* Jevgeņijs Miļevskis
Des de 1990
* Mihails Zemļinskis
* Vitālijs Astafjevs
* Imants Bleidelis
* Andrejs Štolcers
Des de 2000
* Aleksandrs Koļinko
* Igors Stepanovs
* Dzintars Zirnis
* Juris Laizāns
* Andrejs Rubins
* Marians Pahars
* Vīts Rimkus
* Māris Verpakovskis
Des de 2010
* Andris Vaņins
* Kaspars Gorkšs
* Artjoms Rudņevs

## Referències

* ↑ «Daugava's recipe for title success». UEFA.com, 28-11-2012. [Consulta: 15 novembre 2013].
* ↑ «Hard work bearing fruit for Latvia –». Uefa.com. [Consulta: 15 novembre 2013].
* ↑ «When Saturday Comes - Riga mortis». Wsc.co.uk. [Consulta: 15 novembre 2013].
* ↑ «BBC SPORT | Football | Euro 2004 | Latvia | How they qualified: Latvia». BBC News, 21-05-2004. [Consulta: 15 novembre 2013].
* ↑ League321.com - Latvian football league tables, records & statistics database. (anglès)
* ↑ «Latvia - List of Champions». RSSSF. [Consulta: 12 juliol 2013].
* ↑ «Latvia – List of Cup Winners». RSSSF. [Consulta: 28 juliol 2011].
* ↑ «Latvia All Stars». pesmitidelcalcio.com. [Consulta: 9 novembre 2018].
* ↑ «Latvia - Record International Players». rsssf.com. [Consulta: 9 novembre 2018].
* ↑ «Football Classic Teams». pespespes.wordpress.com. Arxivat de l'original el 2019-01-02. [Consulta: 9 novembre 2018].

## Vegeu també

* Federació Letona de Futbol
* Selecció de futbol de Letònia
# Ramon Magre Riera

Ramon Magre Riera (Cervera, 1899 - segle XX (>1932)), fou un militant de la CNT i el POUM. Fou dirigent de la Unió Gastronòmica, sindicat autònom de cuiners de restaurants.
Va assistir a la Conferència Regional de Catalunya a Barcelona el 6 de juliol de 1930, on va ser elegit per formar part del Comitè de Redacció de Solidaridad Obrera. Va dimitir el setembre de 1931. També fou redactor del setmanari "Acción". Formà part del comitè executiu del Bloc Obrer i Camperol i més tard del Partit Obrer d'Unificació Marxista (POUM). Treballà a la redacció d'Avant i de La Batalla de Lleida. Després dels fets de maig de 1937 a Barcelona, en plena repressió dels estalinistes contra el POUM, va ser empresonat a la presó Model de Barcelona el 23 de juliol de 1937. Després s'integrà al PSUC i fou dirigent de Socors Roig a Barcelona.

## Referències

* ↑ Martínez de Sas, María Teresa; Pagès, Pelai. «Magre Riera, Ramon». A: Diccionari biogràfic del moviment obrer als Països Catalans. Barcelona: L'Abadia de Montserrat, 2000, p. 808-809. ISBN 9788484152439.
# Etheostoma edwini

Etheostoma edwini és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Nord-amèrica: Florida i Alabama.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Salvador i Soler

Josep Salvador i Soler (Barcelona, 14 de març de 1804 - Tonneins, França, 1 de març de 1855) fou un advocat i botànic català.
Besnet de Josep Salvador i Riera, es va formar en Ciències naturals sota la direcció de Pere Vieta, Agustí Yáñez i Girona, Joan Francesc Bahí i Fontseca, i Miguel Colmeiro y Penido, i s'encarregà del Museu Salvador, llegat per la seva família, la destacada nissaga d'apotecaris i naturalistes coneguda com a família Salvador. Fou l'últim dels Salvador que es va interessar per les ciències naturals. Part de la col·lecció botànica d'aquest Museu es troba actualment a l'Institut Botànic de Barcelona. Josep Salvador i Soler fou vocal de la Junta de Comerç entre 1842 i 1844, i membre de la Societat Econòmica d'Amics del País, conseller de l’Associació de propietaris territorials, soci de la Diputació arqueològica i numismàtica de la província de Sevilla. També i fou elegit membre numerari de la Reial Acadèmia de Ciències i Arts de Barcelona (RACAB), on presentà diversos treballs i també va tenir diversos càrrecs. Mort tràgicament a Agen, a la Gascunya, ofegat a la Garona, amb els fills encara infants, les renovacions que havia emprès al Gabinet a partir de 1831, com la incorporació de la pomona o la de nous exemplars per a l'herbari tramesos per l’apotecari olotí Francesc Xavier de Bolòs i Germà, no van tenir continuïtat.

## Referències

* 1 2 3 «Josep Salvador i Soler». Reial Acadèmia de Ciències i Arts de Barcelona (RACAB). [Consulta: 13 gener 2021].
* 1 2 3 Ibáñez Cortina, Neus; Camarasa Castillo, Josep maria «Història del seu Gabinet». Manuals del museu. Museu de Ciències Naturals de Barcelona, Núm. 2, 2019, pàgs. 23-30. ISSN: 2014-9271 [Consulta: 13 gener 2021].
* ↑ Roca, Francesc «1669. Els Salvador i la botànica». 20 Minutos, 28-03-2007 [Consulta: 13 gener 2021].
# Jon Almaas

Jon Almaas (Bærum, Noruega, 29 d'agost de 1967) és un presentador televisiu noruec conegut pel programa d'humor setmanal Nytt på nytt.

## Televisió

Jon Almaas va començar la seva carrera televisiva en el programa «Rik og berømt» a la cadena TV3 (Viasat) on va col·laborar amb Solveig Otnes. El 1999 començà com a presentador del programa Nytt på nytt a la cadena pública noruega NRK. El 2001 també col·laborà com a presentador al programa «Spellemannprisen», i el 2009 va liderar el programa anual Komiprisen, on es reparteixen premis a artistes de comèdia i humor.

## Llibres

* Slik blir du husets herre (2002)
* Bare så du vet det (2004)
* Den store norske TV-boka (2006)

## Premis

* Millor presentador masculí, Gullruten 2002
* Lytterprisen Riksmålsforbundet, 2002
* Millor presentador masculí, Gullruten 2003
* Millor presentador masculí, Gullruten 2011

## Referències

* ↑ «Jon Almaas erstatter Wiese» (en noruec). Aftenposten, 09-03-1999 [Consulta: 29 maig 2010].
# Friera de Valverde

Friera de Valverde és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 336 | 304 | 260 | 248 |
# Bansya

Bansya fou una tikhana o estat feudatari de Jodhpur, governada pel clan Udawat dels rajputs rathors. Els governants portaven el títol de thakur (noble) i la successió era per primogenitura.
La tikhana la va rebre Jodh Singh vers el 1790. El va succeir Drujan Singh i a aquest Ratan Singh que governava el 1820. Modernament el títol el va heretar Narain Singh el 1991 a la mort del seu pare Rawat Singh.

## Referències

* Genealogia per H. Soszynski Arxivat 2009-06-05 a Wayback Machine.
# El Codro del Serrat del Trompa

El Codro del Serrat del Trompa és una roca singular del terme municipal de Monistrol de Calders, a la comarca del Moianès.
Aquesta mena de roques singulars aïllades reben el nom, només a Monistrol de Calders, de codros, peculiar paraula formada per la deformació de la paraula còdol. Està situada a la part de llevant del terme, al Serrat del Trompa, prop del límit amb Granera. És al costat sud-oest de Trullars i al sud-est del pla de Trullars.

## Bibliografia

* Erill i Pinyot, Gustau; Gual i Purtí, Jordi (fotografies); Manent i Oristrell, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006.
* Perarnau i Llorens, Jaume; Piñero i Subirana, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993.
# Etheostoma davisoni

Etheostoma davisoni és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6,1 cm de longitud total.

## Distribució geogràfica

Es troba a Nord-amèrica: Florida i sud d'Alabama.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jèssica Crespo

Jèssica Crespo (Alcàsser, l'Horta Sud) és una periodista valenciana, primera veu que s'escoltà a la ràdio d'À punt des de l'11 de desembre de 2017 quan la ràdio À punt FM va reprendre les seues emissions regulars després del tancament de la Ràdio Televisió Valenciana, anys abans.
Crespo, abans de fitxar per À punt, havia consolidat la seua carrera a diferents ràdios locals com Ràdio l'Om de Picassent, i després a Radio Valencia Cadena Ser on va presentar La Llavor, el primer espai íntegrament en valencià de la cadena.
A la ràdio pública À punt presentà el programa matinal "Al Ras", un magazine cultural i d'actualitat que s'emet tots els matins. A partir de 2018 també fou co-presentadora a la televisió pública del programa d'anàlisi de l'actualitat "La qüestió", amb la periodista Adelaida Ferre.

## Referències

* ↑ «Jèssica Crespo, periodista revelació de l'any». [Consulta: 6 juny 2019].
* ↑ Botànic, Revista Espores La veu del. «Espores - 10 preguntes verdes a... Jèssica Crespo». Arxivat de l'original el 2019-06-07. [Consulta: 6 juny 2019].
* ↑ «À Punt amplia els continguts de servei públic amb un programa en 'prime time' d'anàlisi de l'actualitat - Diari La Veu». [Consulta: 6 juny 2019].
# Josep Salvany i Blanch

Josep Salvany i Blanch (Martorell, Baix Llobregat, 4 de desembre de 1866 - Barcelona, 28 de gener del 1929) fou un metge i fotògraf català.

## Biografia

Va cursar estudis de medicina a la Universitat de Barcelona, establint-se com a metge oculista. D'una manera simultània va desenvolupar una activitat notable en el camp de l'excursionisme científic estretament lligada a la seva afició per la fotografia. L'octubre de 1887 va ingressar a l'Associació Catalanista d'Excursions Científiques i el 1905 es va vincular al Centre Excursionista de Catalunya. Les excursions que va realitzar li van permetre donar testimoni, amb marcat esperit documentalista, sobre monuments, paisatges, pobles i vilatans al llarg de la seva vida.
A més de Catalunya, viatjà també a poblacions espanyoles (de la província de Saragossa, de Segòvia i de Madrid), a les Balears, Itàlia, França, Bèlgica, Holanda, Alemanya, Dinamarca, Síria, Egipte, Palestina, Grècia, Malta, etc., documentant les seves fotos de forma minuciosa.
Bon coneixedor de les tècniques fotogràfiques i de les innovacions tecnològiques va utilitzar la fotografia estereoscòpica, tècnica molt emprada entre els fotògrafs de l'època, que consisteix a copsar dues fotografies simultànies fetes amb una separació aproximada de 63 mm. Amb l'ajuda d'uns visors especials s'obté un efecte de tridimensionalitat.
El seu fons fotogràfic està dipositat a la Biblioteca de Catalunya i conté unes 10.000 imatges en clixés positius i negatius en placa estereoscòpica de vidre en format 6 x 13 cm, que representen una mostra de la crònica social i cultural de la Catalunya de principis del segle xx. Ve acompanyat de sis carnets de visita i dues agendes manuscrites que permeten identificar cada el títol o la descripció de cada imatge. En l'actualitat, les seves fotografies de Josep Salvany es troben digitalitzades i es poden consultar a la Memòria Digital de Catalunya.
* Quatre Columnes de Montjuïc (1922)
* Escultura d'El Desconsol (1918)
* Corredor del Palau de la Música de Barcelona (1913)
* Monument al General Prim amb neu al parc de la Ciutadella (1921)
* Panoràmica de Barcelona des del monument a Colom (1925)

## Referències

* ↑ «Fons Fotogràfic Salvany». Barcelona: Biblioteca de Catalunya, 2006. [Consulta: 11 gener 2015].

## Bibliografia

* Salvany i Blanch, Josep; Armengol, Assumpta (ed.); Marco, Ricard (ed.). Fotografies 1910/1926. Barcelona: Biblioteca de Catalunya, 1992.

## Enllaços externs

* Fons fotogràfic Salvany - Biblioteca Nacional de Catalunya
* Josep Salvany i Blanch | Galeria de Metges Catalans
# Fries

«Fries» té aquests significats:
* Fries (Virgínia), població dels Estats Units a l'estat de Virgínia
* Elias Magnus Fries (1794 – 1878), micòleg i botànic suec
* Karl Theophil Fries (1875-1962), químic alemany
* Robert Elias Fries (1876 - 1966), expert en fongs
* Reordenament o transposició de Fries, mena de reacció química orgànica
# El Codro Llampat

El Codro Llampat és una roca singular del terme municipal de Monistrol de Calders, a la comarca del Moianès.
Aquesta mena de roques singulars aïllades reben el nom, només a Monistrol de Calders, de codros, peculiar paraula formada per la deformació de la paraula còdol.
Està situada a la part central del terme, al Solell del Codro Llampat, al costat occidental de la Daina, al nord del Camí de Monistrol de Calders a la Closella, a la dreta de la riera de Sant Joan, molt a prop del poble i al nord-est de Saladic.
Deu el seu nom al fet que en una època endarrerida (al segle xvii ja apareix amb aquest nom) degué rebre de ple algun llamp.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Jordan Jarvis

Jordan Jarvis (Clayton, 23 de març de 2001) és una pilot professional de motocròs nord-americana. Va competir al Campionat AMA en categoria femenina (WMX) i en va guanyar el darrer títol disputat, el del 2018. Aquell any mateix, va guanyar el Loretta Lynn's Amateur Championship (LLMX) per a majors de 12 anys en categoria amateur ("AM"). A partir del 2019, el títol de campiona femenina dels Estats Units va passar a decidir-se a l'LLMX i Jarvis el va guanyar el 2020. Aquell any, a més, va assolir la fita de classificar-se per a la cursa final en una prova del Campionat AMA masculí, en la categoria de 250cc, cosa que no havia aconseguit cap dona des de 1983.

## Palmarès
### Títols per any

| Any | Equip | Campionat | Classe |
| 2018 | Yamaha | AMA Motocross | WMX |
| 2018 | Yamaha | LLMX | 12+ AM |
| 2020 | Kawasaki | LLMX | Women's |

## Referències

* ↑ «Piloto de la Semana - Jordan Jarvis» (en castellà). enlamoto.com, 14-08-2022. [Consulta: 2 novembre 2023].
* ↑ «Jordan Jarvis hizo historia en el Pro MX; Primera mujer en una final desde 1983» (en castellà). smotos.cl, 29-09-2020. Arxivat de l'original el 2023-10-31. [Consulta: 2 novembre 2023].

## Enllaços externs

* Reportatge i entrevista a Fox MX21 del 2020 (anglès)
Campiones AMA de motocròs$^1$ :
1996 - Shelly Kann
1997 - Tracy Fleming
1998 - Dee Ann Wood
1999 - Stefy Bau
2000 - Jessica Patterson
2001 - Tania Satchwell
2002 - Stefy Bau
2003 - Steffi Laier
2004 - Jessica Patterson
2005 - Jessica Patterson
2006 - Jessica Patterson
2007 - Jessica Patterson
2008 - Ashley Fiolek
2009 - Ashley Fiolek
2010 - Jessica Patterson
2011 - Ashley Fiolek
2012 - Ashley Fiolek
2013 - Jessica Patterson
2014 - Marissa Markelon
2015 - Kylie Fasnacht
2016 - Kylie Fasnacht
2017 - Kylie Fasnacht
2018 - Jordan Jarvis :
$^1$El Campionat AMA de motocròs en categoria femenina (Women's MX) es disputà del 1996 al 2018. :
# José Carvajal Puente

José Carvajal Puente (Sevilla, 1 de maig de 1968) és un exfutbolista professional andalús, que jugava de davanter.

## Trajectòria

Va sorgir del planter del Reial Betis, però després de passar pel filial, el Betis Deportivo, tan sols va jugar vuit minuts amb el primer equip, repartits en dos partits de la 88/89. A l'any següent fitxa per l'etern rival, el Sevilla FC.
Com a sevillista qualla una bona primera temporada, amb 6 gols en 28 partits. A la següent, la 90/91, juga fins a 32 partits, però només hi marca dos dianes. A partir d'ací la seua aportació al Sevilla decau: és el davanter de refresc la temporada 91/92 i entre el 92 i el 94 només disputa 17 partits.
L'estiu de 1994 canvia d'aires i fitxa pel Rayo Vallecano, de Segona Divisió, on amb prou feines compta. La seua carrera continuaria en equips andalusos com el Xerez CD o l'Écija. En total, va sumar 10 gols en 107 partits a la màxima categoria.
# Joan Tauler i Palomeras

Joan Tauler i Palomeras (també apareix com a Joan Tauler i Palomares) (Figueres, 12 de novembre de 1879 - Barcelona, 17 d'abril de 1959) va ser un advocat, periodista i polític català.

## Biografia

Joan Tauler i Palomeras va ser fill de Conrad Tauler i Sagrera i de Mercè Palomeras i Costa. Tot i ser advocat de professió, va ser redactor a La Publicidad, diari republicà barceloní. De l'any 1909 al 1911 va ser regidor a l'Ajuntament de Barcelona en la candidatura d'esquerres que provenia dels republicans de la Solidaritat Catalana.
Joan Tauler va ser un home proper a Lluís Companys i l'any 1931 va ingressar com a militant a Esquerra Republicana de Catalunya. Va ser membre del Centre Republicà Català del Districte V de Barcelona. L'octubre de 1931 va ingressar com a membre del Comitè Executiu de la Federació d'Esquerra de la ciutat de Barcelona. En el I Congrés Nacional ordinari d'ERC, celebrat el febrer de 1932, va ser un dels membres del nou Comitè Executiu elegit per votació directa de l'assemblea. Al març del 1932 va ser escollit Secretari General d'Esquerra Republicana de Catalunya, càrrec que va ocupar fins al 1938.
A les eleccions al Parlament de Catalunya de 1932 va ser elegit diputat per ERC a la ciutat de Barcelona i va actuar com a cap de la majoria parlamentària d'Esquerra. El 1933 va donar suport a Francesc Macià en l'enfrontament que va tenir amb el grup d'ERC proper al setmanari l'Opinió. En el II Congrés Nacional ordinari d'ERC celebrat el juny del 1933, Tauler passà a representar la Federació de Barcelona ciutat en el Comitè Executiu.
El setembre de 1934 va ser nomenat director general de Treball de la Generalitat de Catalunya. Tot i això, el seu càrrec va durar fins a la suspensió del Govern de Catalunya a conseqüència dels Fets del sis d'octubre.
Durant la Guerra Civil espanyola, va ser el representant de la Conselleria de Treball en el Comitè de Confiscacions i del Departament de Finances en la Comissió de Responsabilitats.
Durant la Guerra Civil fou representant de la Conselleria de Treball de la Generalitat de Catalunya en el Comitè de Confiscacions i del Departament de Finances en la Comissió de Responsabilitats.
El 1939, un cop acabada la Guerra Civil, es va exiliar a França. Allà hi va residir fins al 1952, any en què retornà a Catalunya. Va morir a Barcelona el 17 d'abril de 1959.

## Referències

* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.274. ISBN 978-84-9850-461-3.
* ↑ «Joan Tauler i Palomeras». www.memoriaesquerra.cat. [Consulta: 13 gener 2021].
# Friesenheim

Friesenheim (en alsacià Friesene) és un municipi francès, situat a la regió del Gran Est, al departament del Baix Rin. L'any 2005 tenia 628 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 455 | 459 | 444 | 476 | 507 | 494 |

## Administració

Llista d'alcaldes :
| Període | Identitat | Partit |
| 1977-1995 | Auguste Thomann | |
| 1995- | André Klumb | |